Ειδικές κατηγορίες μαρτύρων στα οικονομικά εγκλήματα: μάρτυρες δημοσίου συμφέροντος, μάρτυρες θύματα εμπορίας ανθρώπων, έμπιστοι μάρτυρες &amp; μάρτυρες ειδικοί επιστήμονες
Creators: name: Σαραμαντή, Βασιλική-Ιωάννα Δημητρίου
Publisher: name: Aristotle University of Thessaloniki
Year: 2022
Subjects: Μάρτυρες δημοσίου συμφέροντος
Μάρτυρες θύματα εμπορίας ανθρώπων
Έμπιστοι μάρτυρες
Μάρτυρες ειδικοί επιστήμονες
Ειδικά μέτρα προστασίας μαρτύρων
Public interest witnesses
Witnesses victims of human trafficking
Trusted witnesses
Expert scientists
Witness protection measures

description: Αντικείμενο της παρούσης διπλωματικής εργασίας αποτελεί η παρουσίαση και ανάλυση των επιμέρους διατάξεων που θεσπίζουν ειδικούς τρόπους εξέτασης και προστασίας ορισμένων ειδικών κατηγοριών μαρτύρων που συνδράμουν στην καταπολέμηση του οικονομικού εγκλήματος. Ειδικότερα, στο πλαίσιο της παρούσης θα εξετασθούν οι ειδικές κατηγορίες των μαρτύρων δημοσίου συμφέροντος, των μαρτύρων θυμάτων εμπορίας ανθρώπων, των έμπιστων μαρτύρων καθώς και των μαρτύρων ειδικών επιστημόνων. Στο πρώτο κεφάλαιο επιχειρείται η εμβάθυνση στον θεσμό των μαρτύρων δημοσίου συμφέροντος, μέσω της εννοιολογικής προσέγγισης του όρου «whistleblowing», καθώς και της συγκριτικής επισκόπησης του συγκεκριμένου θεσμού με άλλες κατηγορίες μαρτύρων που προβλέπονται στο ΚΠΔ, ενώ παράλληλα αναλύονται και αξιολογούνται οι κατ’ αρ. 47 ΚΠΔ προϋποθέσεις θεμελίωσης της ιδιότητας του μάρτυρα δημοσίου συμφέροντος, όπως και τα προβλεπόμενα στον νόμο μέτρα προστασίας του. Εν συνεχεία, στο δεύτερο κεφάλαιο επιχειρείται η ανάλυση του θεσμού των μαρτύρων θυμάτων εμπορίας ανθρώπων, μέσω της ανάλυσης του ειδικού τρόπου εξέτασής (αρ. 228 ΚΠΔ) των ευάλωτων αυτών προσώπων, των προβλεπόμενων μέτρων προστασίας τους, καθώς και των ζητημάτων που ανακύπτουν σε σχέση με τα δικαιώματα του κατηγορουμένου. Ακολούθως, στο τρίτο κεφάλαιο εξετάζεται η ειδική κατηγορία των έμπιστων μαρτύρων. Ειδικότερα, αρχικώς επιχειρείται η εννοιολογική προσέγγισή της συγκεκριμένης κατηγορίας μαρτύρων καθώς και η ανάδειξη του ρόλου τους στην αποκάλυψη σοβαρών εγκλημάτων, ενώ, εν συνεχεία, μέσω της συνοπτικής εξέτασης των ειδικών ανακριτικών πράξεων στις οποίες αυτοί συμμετέχουν, αναλύονται οι προϋποθέσεις θεμελίωσης της ικανότητας προς μαρτυρία, καθώς και τα ανακύπτοντα ζητήματα σε σχέση με την αξιοπιστία τους. Αντικείμενο ενασχόλησης του τέταρτου κεφαλαίου αποτελεί η εξέταση των μέτρων προστασίας μαρτύρων του αρ. 218 ΚΠΔ στο ρυθμιστικό πλαίσιο του οποίου εμπίπτουν όλες οι ανωτέρω κατηγορίες μαρτύρων. Συγκεκριμένα, σε πρώτο στάδιο, αφενός, γίνεται μία διάκριση μεταξύ των προσώπων που υπάγονται στο πεδίο εφαρμογής της εν λόγω διατάξεως, με βάση τις ιδιαιτερότητες που τα χαρακτηρίζουν και, αφετέρου, προσδιορίζεται ο σκοπός θέσπισης των προβλεπόμενων προστατευτικών μέτρων, ενώ, εν συνεχεία, μέσα από την ανάλυση αυτών επιχειρείται η αξιολόγησή τους και η ανάδειξη των σημείων «σύγκρουσής» τους με τα υπερασπιστικά δικαιώματα του κατηγορουμένου. Τέλος, στο πέμπτο κεφάλαιο, εξετάζεται ο θεσμός των ειδικών επιστημόνων. Ειδικότερα, εν προκειμένω, μέσα από την ανάλυση των διατάξεων (αρ. 35 παρ. 5 και 248 παρ. 4 ΚΠΔ) που ρυθμίζουν την συμμετοχή και το έργο αυτών των προσώπων στο στάδιο της προδικασίας, καθώς και την επισκόπηση των νομοθετικών αλλαγών που επήλθαν σε σχέση με την ικανότητά τους προς μαρτυρία στην επ’ ακροατηρίω διαδικασία, επιχειρείται η οριοθέτηση του ρόλου των ειδικών επιστημόνων στην ποινική δίκη και η ανάδειξη των ζητημάτων που ανακύπτουν, ένεκα του υφιστάμενου ρυθμιστικού πλαισίου.
description: The aim of this thesis is the presentation and analysis of the relevant provisions that establish specific ways of examining and protecting certain special categories of witnesses that help in the fight against financial crime. More specifically, in the context of this presentation, the special categories of public interest witnesses, witnesses of victims of human trafficking, reliable witnesses as well as expert witnesses will be examined. The first chapter focuses on ‘public interest witnesses’, through a conceptual approach of the term "whistleblowing", as well as a comparative overview in relation to other categories of witnesses provided for by the Code of Criminal Procedure (CCP), while at the same time analysing and evaluating the no. 47 CCP conditions for establishing the status of ‘public interest witness’, as well as the protection measures provided for by law. The second chapter draws our attention to witness victims of human trafficking, through the analysis of the special way of examination (no. 228 CCP) of these vulnerable witnesses, the imposed measures for their protection, as well as the issues that arise in relation to the rights of the accused. Next, the third chapter, examines the special category of trusted witnesses. Following a conceptual approach of this specific category of witnesses and their significant role in the disclosure of serious crimes, we will, subsequently, through a brief examination of the special investigative acts in which they participate, analyse the conditions establishing their ability to testify, as well as the arising issues regarding their reliability. The subject of the fourth chapter is the examination of the witness protection measures provided for by no. 218 of the CCP, in whose regulatory framework all the above categories of witnesses fall. More specifically, firstly, a distinction is made amongst the persons who fall within the scope of the provision in question, based on their individual characteristics; and secondly, the purpose of establishing the prescribed protective measures is determined. This discussion concludes highlighting their points of "conflict" with the defendant's defensive rights. Finally, the fifth chapter, is dedicated to expert scientists. In particular, through the analysis of the provisions (no. 35 par. 5 and 248 par. 4 CCP) that regulate the participation and the role of these persons in the pre-trial stage, as well as an overview of the legislative changes vis-à-vis their ability to testify in the hearing process, an attempt is made to delineate the role of expert scientists in the criminal trial and highlight the issues that arise, due to the existing regulatory framework.
description: Σε συνεργασία με: Νομικής (Δημοκρίτειο Πανεπιστήμιο Θράκης)